Q : Nostalġija ? Kriżi t' identita' ? Jew sempliċiment m' għandix x' nagħmel . . . ? A : Mod ħelu kif niftakar li jien Malti ġo pajjiż mingħajr pastizzi u Kinnie . Sandro jieħu pjaċir isajjar , jitħanżer , jixrob u jċekċek fuq strumenti strambi varji . . . meta ma jkunx qed idoqq il- kitarra . F' ħajj ' oħra xtaq ikun sajjied . Wara episodju qasir ġewwa l- Qawra , dik il- felula fuq sorm il- moqżieża Buġibba , fejn l- arja hija taħlita ta' dijossini li jitfewwaq il- Magħtab minn naħa u min- naħa l- oħra l- irwejjaħ infetti tal- miżibilju fish and chips u fried scampi li jagħlfu lit- turist lobotomizzat quddiem xi imitatur ta' Kenny Rogers , jien qabżitli . U mort ngħix il- Mellieħa għand ħabiba tiegħi . Kif għidt lil missieri , niġi Malta għal ħames ġimgħat , inkun irrid inħossni qiegħed Malta , mhux ġo xi public housing ġewwa Manchester . U l- Mellieħa sabiħa wisq . Rbatt qalbi ħafna ma' dan ir- raħal u mal- banda tal- każin bieb ma' bieb fejn kont noqgħod , li kull filgħaxija kienet taqbad xi arja minn xi opra , tpoġġiha fuq chopping board u timmasakraha b' mod li lanqas ma joħlom bih . Xi ħlew . Kien sajf mill- isbaħ . Ħedonist , epikurjan , eċċessiv , imħanżer , eleganti . Is- sajf Malti m' hawnx isbaħ minnu . U issa li ninstab lura fuq il- kontinent taħt is- sħab tqil Pariġin , għandi aptit nitfa' diska sajfija ħamalla minn ta' u noqgħod inmaxtar in- nostalġija bil- kwiet . Reminixxenzi . . . . . Tlugħ ix- xemx ġewwa l- Għadira fis- sitta w nofs ta' filgħodu . Pelegrinaġġ ta' ntossikazzjoni li beda ġewwa l- belt Valletta u kompla fuq it- triq tal- Kosta , serrep lejn il- Mellieħa b' xi waqfiet ġo bars dekadenti fejn iċ- ċappetti kienu abundanti u t- tequila ta' konsistenza dubjuża . Nispiċċa fil- bajja ta' l- Għadira . L- isbaħ mument tal- ġurnata . Il- kuluri jidhru isbaħ mingħajr in- nuċċali , grazzi għal moħxija għajnejja . Il- baħar ibenninini . Nogħdos u nintilef fi sħaba ta' mewġ , ċaflisa kaħlija . Il- ħemda ta' dawn il- ħinijiet tal- ġurnata kont insejt x' inhi . Nitla' lura u ninduna li serquli l- basket bil- mobile , kartiera , nuċċali u Lm 60 . Ma ġara xejn . . . . ma ġara xejn . . . . 16 ta' Lulju . Malta Jazz Festival 2005 . Meta titraxxendi kull definizzjoni ta' jazz , meta jidhirlek li quddiemek hemm xi ħaġa IKTAR milli mużiċisti tajbin ħafna , meta l- ġenerożita' u l- imħabba ta' dawn il- mużiċisti tmissek daqs il- mużika nnifisha , meta tifhem xi tfisser spiritwalita' fil- mużika wara snin ta' xettiċiżmu u biża mill- konnotazzjonijiet ' New Age ' ta' din il- kelma , meta tisma' l- isbaħ ħoss li qatt smajt fuq id- drums , meta jaqbiżlek id- dmugħ u tgħid lilek innifsek li wara dan il- kunċert hemm bżonn tevaluta l- leġittimita' tiegħek bħala mużiċist . . . . Festin il- Mellieħa . L- hena tiegħi li mmur għand Connie tal- ħut , San Pawl il- Baħar , u nara x' joffru l- ibħra Maltin dik il- ġurnata . U dak in- nhar fassalt banquet ta' dimensjonijiet barokko - bakkanali - qarnit , cozze , vongole , king prawns , pagell , tonn . . . Nieħu pjaċir insajjar , inħawwar u nitma' . L- ikel tajjeb ċelebrazzjoni tal- ħajja . Li tara f' liema stati tista' twassal lill- ħbiebek l- intossikazzjoni avvanzata . Meta l- inibizzjonijiet jaqgħu kollha f' daħna ta' għaraq , alkoħol u assurdita' . Għeżież ħuti , dan huwa l- colocataire tiegħi , is- , id- D , aka Golfinho , aka iċ- ċetaċeju , f' dawk il- mumenti meta ma jkunx qed imelles il- kuntrabaxx b' ħarsa solenni , f' dawk il- mumenti meta ma jkunx qed ikemmex moħħu quddiem l- iBook . U għandi iktar minnhom dawn . . . . . Kont toqgħod il- pjazza hawn ir- raħal int , Sandro ? Nahseb il- banda kienet dik ta' l- Imperial . Kont nieħu pjaċir wisq nismagħhom . 16 ta' Lulju . Malta Jazz Festival 2005 . Meta titraxxendi kull definizzjoni ta' jazz , meta jidhirlek li quddiemek hemm xi ħaġa IKTAR milli mużiċisti tajbin ħafna , meta l- ġenerożita' u l- imħabba ta' dawn il- mużiċisti tmissek daqs il- mużika nnifisha , meta tifhem xi tfisser spiritwalita' fil- mużika wara snin ta' xettiċiżmu u biża mill- konnotazzjonijiet ' New Age ' ta' din il- kelma , meta tisma' l- isbaħ ħoss li qatt smajt fuq id- drums , meta jaqbiżlek id- dmugħ u tgħid lilek innifsek li wara dan il- kunċert hemm bżonn tevaluta l- leġittimita' tiegħek bħala mużiċist , meta tmur tara gig wara li tkun xrobt żewġt ifliexek chateau moussard u tkun pejjipt xi 54 zugrumbun . Dak inbid Libaniz mhux Franċiż . Nahseb il- banda kienet dik ta' l- Imperial . Kont nieħu pjaċir wisq nismagħhom . Kont toqgħod fil- Mellieħa " l- antika " mela , qabel ma bdew jinbnew iż- żoni tal- lum xi 20 sen 'il u . Il- każin l- Imperial hu , kollu kemm hu . Nannuwi kien surmast tal- banda f' xi żmien , imma żgur li m' ilħaqtux għax ilu mejjet 40 sena . Illum il- ġurnata li naf żgur li għadhom jibqgħu idoqqu bil- lejl huwa lejliet il- festa , imma f' dak l- istat ta' sakra ( warm - up qabel il- marċ ta' fil- għodu ) , ninsab ċert li jkissru l- marċi brijjużi ferm iktar mill- arji ta' l- opri fi żmienek . Ġeneralment iwaħħlu sa xit - 3 am għaddejjin u jissieħbu magħhom tal- każin l- ieħor , biex żgur tkompli tagħqad . M' għandniex xi ngħidu , il- birra tinxtorob bħall- fuel minn karozza ta' l- F 1 . Għall- Għadira , tniżżel xejn miegħek ħlief Lm 2 jekk jaqagħlek għal ġelat jew flixkun birra , xugaman , cover għan- nuċċali u ċ- ċavetta . Kollox ġo biċċa basket tal- plastik milli jtik tal- grocer . Jekk tniżżel xi ħaġa iktar minn hekk , tkun serjament qed tilgħabha li la titla' mill- baħar , jekk ma tkunx qed tidgħi b' xi gidma ta' brama , iġagħluk tidgħi xorta waħda , kif sfortunatament ġara lilek . Għas- sena d- dieħla ras . . . Hanina madonna mhux fis- 6 u nofs ta filgħodu imma ! Illostja x' għaks !